जिम कॉर्बेट राष्ट्रीय उद्यान
जिम कॉर्बेट राष्ट्रीय उद्यान भारत का सबसे पुराना राष्ट्रीय पार्क है और १९३६ में लुप्तप्राय बंगाल बाघ की रक्षा के लिए हैंली नेशनल पार्क के रूप में स्थापित किया गया था। यह उत्तराखण्ड के नैनीताल जिले के रामनगर नगर के पास स्थित है और इसका नाम जिम कॉर्बेट के नाम पर रखा गया था जिन्होंने इसकी स्थापना में महत्वपूर्ण भूमिका निभाई थी। बाघ परियोजना पहल के तहत आने वाला यह पहला पार्क था। यह एक गौरवशाली पशु विहार है। यह रामगंगा की पातलीदून घाटी में १३१८.५४ वर्ग किलोमीटर में बसा हुआ है जिसके अंतर्गत ८२१.९९ वर्ग किलोमीटर का जिम कॉर्बेट व्याघ्र संरक्षित क्षेत्र भी आता है।
कार्बी लोग
कार्बी (असमिया: কাৰ্বি, अंग्रेज़ी: Karbi) पूर्वोत्तरी भारत के असम राज्य के पहाड़ी क्षेत्रों में बसने वाला एक समुदाय है। इन्हें कुछ सरकारी दस्तावेज़ों में "मिकिर" कहा जाता था लेकिन यह शब्द अब प्रयोग नहीं होता और कई कार्बियों द्वारा अपमानजनक माना जाता है। कार्बी लोग तिब्बती-बर्मी भाषा परिवार की कार्बी भाषा बोलते हैं और अधिकतर हिन्दू हैं, जिसमें सर्वात्मवाद के तत्व सम्मिलित हैं।